AB Forbruger er en aftale udarbejdet under hensyn til aftaler der indgås mellem en forbruger og en professionel part modsat de mere velkendte regelsæt AB92/ ABT 93 hvor udgangspunktet er at aftalen indgås mellem to professionelle parter (en rådgiver og en entreprenør). AB Forbruger er en forkortelse for ”Almindelige Betingelser for Aftaler om Byggearbejder for Forbrugere” og er en standardaftale som kan anvendes ved nærmere aftale herom mellem parterne i forbindelse med indgåelsen af en entreprisekontrakt.